《海上谣》
清代·钱曾

浪花压压凉蟾小，龙堂画壁椒泥老。玉壶叩破不分明，香烟熏杀鸳鸯鸟。

长眉海女骑青鸾，隔云含笑抛金环。鲤鱼不为寄书去，珊瑚枯死如枯兰。

作者简介：（1629—1701）江南常熟人，字遵王，号也是翁。贯花道人、述古主人。少学于族祖谦益，深受赞赏。所居述古堂，多善本书。绛云楼失火后，所余书籍及谦益之诗文稿，均归述古堂。所撰《读书敏求记》，于板本原委，叙述甚详。又为谦益《初学》、《有学》两集作注。另有《述古堂书目》及《怀园》、《莺花》、《交芦》、《判春》、《奚囊》诸集。